《扶胥送别》
明代·何宏

扶桑夜赤天鸡鸣，剑光射天河汉倾。虎门流火乱星浴，鳌柱荡空双眼明。

何人忽起烟霞想，蓦被一叶东南往。冲金裂玉鱼龙愁，飞上罗浮豁山赏。

罗浮酒熟春如海，应是人间岁华改。葛洪洲畔倘相逢，为问蟠桃几千载。

作者简介：何宏，字道充。顺德人。昌孙。明武宗正德二年（一五〇七）举人。德安知府。传见清道光《广东通志》卷二七五。